Koordinatar: 14°32′N 49°08′E﻿

**Al Mukalla** (arabisk المكلا, *Al Mukallā*) er ein hamneby og det administrative senteret i kystregionen Hadhramaut i Jemen sør i Arabia. Al Mukalla er den viktigaste hamnebyen i Hadramaut guvernement, det største guvernementet i Jemen. Han ligg ved Adenbukta nær Arabiahavet, 480 km aust for Aden.

Al Mukalla er den femte største byen i Jemen med eit folketal på kring 300 000. Byen vert tent av Riyan lufthamn.

Historie
--------

Al Mukalla ligg ikkje langt frå «Cane» eller «Qana'», ein viktig kjøpstad i antikken mellom India og Afrika, med områda som produserte røykjelse i landet innafor.

Al Mukalla vart grunnlagd i 1035 som ein fiskarlandsby. Området var ein del av Oman fram til midt på 1000-talet, og seinare i dei jemenittiske statane. 

Han var hovudstaden i Qu'aiti-staten Hadhramaut fram til 1967 då han vart ein del av Sør-Jemen. Qu'aiti-staten var ein del av det austlege protektoratet Aden fram til Jemen-statane vart slått saman. Ein britisk rådgjevar var stasjonært i Al Mukalla.

I 1934 vitja den britiske eventyraren Freya Stark dei indre områda av Hadhramaut frå Al Mukalla, og opphaldet hennar i byen er omtalt i boka hennar, *The Southern Gates of Arabia*.

### Slaget ved Al Mukalla

Den 2. april 2015 storma Al-Qaida på Den arabiske halvøya (AQAP) fengselet i byen, og sette fri hundrevis av fangar, mellom anna to AQAP-kommandantar. Dei gjekk til åtak på sentralbanken og tok 17 milliardar jemenittiske riyal og 1 million amerikanske dollar før dei tok kontroll over presidentpalasset i byen. Det vart rapportert at heile byen er under deira kontroll og at dei planlegg å opprette eit islamsk emirat i Hadramaut-området.

I april 2015 vart Nasser bin Ali al-Ansi drepen i eit droneåtak i byen.

Økonomi
-------

Mukalla hamn.
Brødhandling i gamlebyen.
Hovudmarknaden, *soukh*, er ein av dei viktigaste handelsstadane i byen. 

Mukalla hamn ligg aust for byen. Hamna kan berre ta i mot skip som er kortare enn 150 meter. Hamna er tilpassa med oljerøyrleidningar for tankskip. 

Sementfabrikken Raysut ligg i hamna og kan ta i mot store mengder sement frå frakteskip.

Turistmål
---------

Gamlebyen er open for turistar. Her ligg mellom anna sultanpalasset. Vakttårn finst i utpostar i fjella kring gamlebyen. 

* Al-Ghwayzi fortAl-Ghwayzi fort
* Al Mukala-estuaret om kvelden.Al Mukala-estuaret om kvelden.

Kjelder
-------

* *Denne artikkelen bygger på «Al Mukalla» frå Wikipedia på engelsk, den 29. mai 2016.*
	+ *Wikipedia på engelsk oppgav desse kjeldene:*

1. ↑  «Myos Hormos». *Maritime røykjelsesvegen*. Henta 29. mai 2016.
2. ↑  Stark, Freya, *The Southern Gates of Arabia*, John Murray, London, 1936 (and reprinted in many modern editions)
3. ↑
4. ↑

Bakgrunnsstoff
--------------

 Commons har multimedium som gjeld: **Al Mukalla**

| * v
* d
* e
Flag of Yemen Hadhramaut guvernement |
| --- |
| **Hovudstad: Al Mukalla** |
| Districts | Ad Dis-distriktet**·** Adh Dhlia'ah-distriktet**·** Al Abr-distriktet**·** Al Mukalla-distriktet**·** Al Mukalla by-distriktet**·** Al Qaf-distriktet**·** Al Qatn-distriktet**·** Amd-distriktet**·** Ar Raydah Wa Qusayar-distriktet**·** As Sawm-distriktet**·** Ash Shihr-distriktet**·** Bur**·** Brom Mayfa-distriktet**·** Daw'an-distriktet**·** Ghayl Ba Wazir-distriktet**·** Ghayl Bin Yamin-distriktet**·** Hagr As Sai'ar-distriktet**·** Hajr-distriktet**·** Huraidhah-distriktet**·** Hawrah-distriktet**·** Rakhyah-distriktet**·** Rumah-distriktet**·** Sah-distriktet**·** Sayun-distriktet**·** Shibam-distriktet**·** Tarim-distriktet**·** Thamud-distriktet**·** Yabuth-distriktet**·** Zamakh wa Manwakh-distriktet |